CELEX: 52010PC0240
Language: sl
Date: 2010-05-12
Title: Predlog uredba Sveta o spremembi Uredbe (ES) št. 974/98 o uvedbi eura v Estoniji

|

52010PC0240

	[pic] | EVROPSKA KOMISIJA |Bruselj, 12.5.2010COM(2010) 240 konč.2010/0136 (NLE)PredlogUREDBA SVETAo spremembi Uredbe (ES) št. 974/98 o uvedbi eura v EstonijiOBRAZLOŽITVENI MEMORANDUMOZADJE PREDLOGAKomisija je 12. maja 2010 v skladu s členom 140(2) Pogodbe o delovanju Evropske unije (v nadaljnjem besedilu „Pogodba“) sprejela predlog sklepa Sveta, v katerem ugotavlja, da Estonija izpolnjuje potrebne pogoje za uvedbo eura, in predlaga, da se odstopanje Estonije odpravi z začetkom veljavnosti od 1. januarja 2011.V primeru pozitivne odločitve bo moral Svet pozneje sprejeti druge ukrepe, potrebne za uvedbo eura v Estoniji.Uredba Sveta (ES) št. 974/98 o uvedbi eura[1] ureja začetno uvedbo eura v državah članicah prvega vala euroobmočja in Grčiji[2]. Ta uredba je bila spremenjena z:– Uredbo (ES) št. 2169/2005, da bi se pripravile prihodnje širitve euroobmočja,– Uredbo (ES) št. 1647/2006, da bi se zajela Slovenija (ki je uvedla euro 1. januarja 2007),– Uredbo (ES) št. 835/2007, da bi se zajel Ciper (ki je uvedel euro 1. januarja 2008),– Uredbo (ES) št. 836/2007, da bi se zajela Malta (ki je uvedla euro 1. januarja 2008),– Uredbo (ES) št. 693/2008, da bi se zajela Slovaška (ki je uvedla euro januarja 2009).Da bi Uredba (ES) št. 974/98 zajemala tudi Estonijo, je treba k tej uredbi dodati navedbo te države članice. Ta predlog vsebuje potrebne spremembe k tej uredbi.Načrt Estonije za prehod določa, da se uporabi scenarij takojšnje uvedbe, kar pomeni, da morata uvedba eura kot valute Estonije ter uvedba eurobankovcev in eurokovancev sovpadati.REZULTATI POSVETOVANJ Z ZAINTERESIRANIMI STRANMI IN OCENA UČINKAFormalni postopek, ki sledi predlogu Komisije za sklep Sveta, vključuje posvetovanje z ECB. Razprave z državami članicami o izzivih gospodarske politike redno potekajo pod različnimi naslovi v Ekonomsko-finančnem odboru in ECOFIN/Euroskupini. Vključujejo neformalne razprave v zvezi z zadevami, ki so posebej pomembne za pripravo končnega vstopa v euroobmočje (vključno s tečajnimi politikami). Dialog z akademiki in drugimi zainteresiranimi skupinami poteka v okviru konferenc/seminarjev in na osnovi ad-hoc.Gospodarski razvoj na euroobmočju in v državah članicah se ocenjuje v okviru različnih postopkov usklajevanja gospodarske politike in nadzora (zlasti iz člena 121 Pogodbe), prav tako pa v okviru rednega spremljanja in analize razvoja, tako znotraj določene države kot na celotnem območju (vključno z napovedmi, rednim objavljanjem, prispevki v Ekonomsko-finančni odbor in ECOFIN/Euroskupino), ki ju izvaja Komisija. V skladu z načelom sorazmernosti in ob upoštevanju pretekle prakse Komisija predlaga, da se formalna ocena učinka ne izvede.PRAVNI ELEMENTI PREDLOGAPravna podlagaPravna podlaga tega predloga je člen 140(3) Pogodbe, ki omogoča sprejetje drugih ukrepov, potrebnih za uvedbo eura v državi članici, v kateri se je odstopanje odpravilo v skladu s členom 140(2) Pogodbe.Svet odloča s soglasjem držav članic, katerih valuta je euro, in zadevne države članice na predlog Komisije in po posvetovanju z ECB.Subsidiarnost in sorazmernostPredlog je v izključni pristojnosti Unije. Načelo subsidiarnosti se zato ne uporablja.Ta pobuda ne predlaga več, kot je potrebno za dosego njenih ciljev, in je zato skladna z načelom sorazmernosti.Izbira pravnega instrumentaUredba je edini primerni pravni instrument za spremembo Uredbe Sveta (ES) št. 974/98 o uvedbi eura.PRORAČUNSKE POSLEDICEPredlog ne vpliva na proračun Unije.POJASNILA O POSAMEZNIH ČLENIHČlen 1V skladu s točko (a) člena 1 in členom 1a Uredbe (ES) št. 974/98 preglednica v Prilogi k navedeni uredbi vsebuje seznam sodelujočih držav članic in določa datum uvedbe eura, datum prehoda na eurogotovino in, kjer je primerno, obdobje „opuščanja“ za vse te države članice. V skladu s členom 1(i) Uredbe (ES) št. 974/98 se lahko obdobje „opuščanja“ uporablja samo v državah članicah, kjer datum uvedbe eura in datum prehoda na eurogotovino sovpadata. To se ni zgodilo v enajstih državah članicah, ki so uvedle euro 1. januarja 1999, in v Grčiji, ki je uvedla euro 1. januarja 2001. V Sloveniji, na Cipru, Malti in na Slovaškem je datum uvedbe eura sovpadal z datumom prehoda na eurogotovino (1. januar 2007 v Sloveniji, 1. januar 2008 na Cipru in Malti ter 1. januar 2009 na Slovaškem), vendar se te države niso odločile za obdobje „opuščanja“. Tudi načrt Estonije za prehod določa isti datum za uvedbo eura in prehoda na eurogotovino (1. januar 2011), vendar se država ni odločila za obdobje „opuščanja“.Ta člen dodaja Estonijo in naslednje ustrezne podatke za to državo članico v preglednico iz Priloge k Uredbi (ES) št. 974/98 po protokolarni razvrstitvi.Država članica | Datum uvedbe eura | Datum prehoda na eurogotovino | Država članica z obdobjem „opuščanja“ |„Estonija | 1. januar 2011 | 1. januar 2011 | Ne“ |Člen 2Ta člen določa 1 januar 2011 za datum začetka veljavnosti Uredbe in zagotavlja, da se bo uporabljala v skladu s časovno razporeditvijo drugih aktov Sveta v zvezi z uvedbo eura v Estoniji, torej datumom odprave odstopanja in datumom začetka veljavnosti menjalnega razmerja estonske krone.2010/0136 (NLE)PredlogUREDBA SVETAo spremembi Uredbe (ES) št. 974/98 o uvedbi eura v EstonijiSVET EVROPSKE UNIJE JEob upoštevanju Pogodbe o delovanju Evropske unije in zlasti člena 140(3) Pogodbe,ob upoštevanju predloga Evropske komisije[3],ob upoštevanju mnenja Evropske centralne banke[4],ob upoštevanju naslednjega:(1) Uredba Sveta (ES) št. 974/98 z dne 3. maja 1998 o uvedbi eura[5] določa, da se z eurom zamenjajo valute tistih držav članic, ki so izpolnile potrebne pogoje za uvedbo eura takrat, ko je Skupnost vstopila v tretjo fazo ekonomske in monetarne unije.(2) Uredba Sveta (ES) št. 2596/2000[6] je spremenila Uredbo (ES) št. 974/98 zaradi zamenjave grške valute z eurom.(3) Uredba Sveta (ES) št. 2169/2005[7] je spremenila Uredbo (ES) št. 974/98, da se državam članicam, ki še niso uvedle eura kot svojo edino valuto, omogoči priprava na uvedbo eura.(4) Uredba Sveta (ES) št. 1647/2006[8] je spremenila Uredbo (ES) št. 974/98 zaradi zamenjave slovenske valute z eurom.(5) Uredba Sveta (ES) št. 835/2007[9] je spremenila Uredbo (ES) št. 974/98 zaradi zamenjave ciprske valute z eurom.(6) Uredba Sveta (ES) št. 836/2007[10] je spremenila Uredbo (ES) št. 974/98 zaradi zamenjave malteške valute z eurom.(7) Uredba Sveta (ES) št. 693/2009[11] je spremenila Uredbo (ES) št. 974/98 zaradi zamenjave slovaške valute z eurom.(8) V skladu s členom 4 Akta o pristopu iz leta 2003 je Estonija država članica z odstopanjem, kot je opredeljeno v členu 139(1) Pogodbe o delovanju Evropske unije (v nadaljnjem besedilu „Pogodba“).(9) V skladu s Sklepom Sveta 2010/…/ES z dne … … 2010 o uvedbi eura v Estoniji 1. januarja 2011[12], Estonija izpolnjuje potrebne pogoje za uvedbo eura in odstopanje v korist Estonije se razveljavi s 1. januarjem 2011.(10) Zaradi uvedbe eura v Estoniji je treba razširiti veljavne določbe o uvedbi eura iz Uredbe (ES) št. 974/98 na Estonijo.(11) Načrt Estonije za prehod določa, da morajo na dan uvedbe eura kot njene valute, eurobankovci in eurokovanci postati zakonito plačilno sredstvo v navedeni državi članici. Zato je datum uvedbe eura in datum prehoda na eurogotovino 1 januar 2011. Obdobje „opuščanja“ se ne uporabi.(12) Uredbo (ES) št. 974/98 bi bilo zato treba ustrezno spremeniti –SPREJEL NASLEDNJO UREDBO:Člen 1Priloga k Uredbi (ES) št. 974/98 se spremeni v skladu s Prilogo k tej uredbi.Člen 2Ta uredba začne veljati 1. januarja 2011. Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednikPRILOGAV Prilogi k Uredbi (ES) št. 974/98 se med navedbama za Nemčijo in Grčijo vstavi naslednja vrstica:Država članica | Datum uvedbe eura | Datum prehoda na eurogotovino | Država članica z obdobjem „opuščanja“ |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -„Estonija | 1. januar 2011 | 1. januar 2011 | Ne“ |[1] UL L 139, 11.5.1998, str. 1. Uredba, kakor je bila nazadnje spremenjena z Uredbo Sveta (ES) št. 1647/2006 z dne 7. novembra 2006 (UL L 309, 9.11.2006, str. 2).[2] Glej Uredbo Sveta (ES) št. 2596/2000 z dne 27. novembra 2000 o spremembi Uredbe Sveta (ES) št. 974/98 o uvedbi eura (UL L 300, 29.11.2000, str. 2).[3] UL C […], […], str. […].[4] UL C […], […], str. […].[5] UL L 139, 11.5.1998, str. 1. Uredba, kakor je bila nazadnje spremenjena z Uredbo Sveta (ES) št. xxx/2007 (UL L, , str.).[6] UL L 300, 29.11.2000, str. 2.[7] UL L 346, 29.12.2005, str. 1.[8] UL L 309, 9.11.2006, str. 2.[9] UL L 186, 18.7.2007, str. 1.[10] UL L 186, 18.7.2007, str. 3.[11] UL L 195, 24.7.2008, str. 1.[12] UL L […], […], str.[…].